**Informatīvais ziņojums par**

**Ainavu politikas pamatnostādņu 2013.–2019.gadam**

**īstenošanas gaitu 2013.-2016.gadā**

**Satura rādītājs**

[Lietotie saīsinājumi 3](#_Toc482885861)

[Ievads 4](#_Toc482885862)

[1. Pamatnostādņu īstenošana 5](#_Toc482885863)

[1.1.NAP2020 un citos politikas plānošanas dokumentos noteikto rīcību īstenošana, kas vērstas uz ainavu kvalitātes uzlabošanu 5](#_Toc482885864)

[1.2.Ainavu pārvaldības uzlabošana 7](#_Toc482885865)

[1.3.Izpratnes un zināšanu par ainavām veidošana, ainavu pārvaldības speciālistu apmācības un pētniecības uzlabošana 11](#_Toc482885866)

[2. Politikas rezultatīvo rādītāju izpilde 14](#_Toc482885867)

[3.Kopsavilkums 15](#_Toc482885868)

[Secinājumi 19](#_Toc482885869)

# Lietotie saīsinājumi

**DAP** Dabas aizsardzības pārvalde

**ES** Eiropas Savienība

**ELFLA** Eiropas lauksaimniecības fonds lauku attīstībai

**IAS** ilgstpējīgas attīstības stratēģija

**ĪADT** īpaši aizsargājamās dabas teritorijas

**IZM** Izglītības un zinātnes ministrija

**KM** Kultūras ministrija

***„Latvija 2030”*** Latvijas ilgtspējīgas attīstības stratēģija „Latvija 2030”

**LAAB**  Latvijas Ainavu arhitektūras biedrība

**LAP 2007-2013** Lauku attīstības porgramma 2007.-2013.gadam

**LAP 2014-2020** Lauku attīstības porgramma 2014.-2020.gadam

**LLU**  Latvijas Lauksaimniecības universitāte

**LU** Latvijas universitāte

**MK** Ministru kabinets

***NAP 2020*** Nacionālais attīstības plāns 2014.-2020.gadam

**pamatnostādnes** Ainavu politikaspamatnostādnes 2013.-2020.gadam

**PR** plānošanas reģions

**SAM** specifiskais atbalsta mērķis, kas definētsEiropas Savienības struktūrfondu un Kohēzijas fonda 2014.–2020. gada plānošanas perioda darbības programmā   
"Izaugsme un nodarbinātība”

**TAPIS** Teritorijas attīstības plānošanas informācijas sistēma

**TIAN** Teritorijas izmantošanas un apbūves noteikumi

**VARAM** Vides aizsardzības un reģionālās attīstības ministrija

**VKPAI** Valsts kultūras pieminekļu aizsardzības inspekcija

**ZBR**  Ziemeļvidzemes biosfēras rezervāts

**ZM**  Zemkopības ministrija

**VKPAI** Valsts kultūras pieminekļu aizsardzības inspekcija

# Ievads

Informatīvais ziņojums sagatavots atbilstoši MK 2013.gada 7.augusta rīkojuma Nr. 361 (prot. Nr.41 77.§) “Par Ainavu politikas pamatnostādnēm 2013.–2019.gadam” (turpmāk – pamatnostādnes)3.1.  punktam, kas nosaka, ka VARAM sadarbībā ar pamatnostādņu īstenošanā iesaistītajām institūcijām jāsagatavo un vides aizsardzības un reģionālās attīstības ministram līdz 2017.gada 1.jūlijam MK jāiesniedz informatīvais ziņojums par pamatnostādņu īstenošanu 2013.-2016.gadā.

Informatīvajā ziņojumā izmantota VARAM rīcībā esošā informācija, kā arī IZM, KM, VKPAI, ZM, plānošanas reģionu un LAAB sniegtā vai publiski pieejamā informācija.


Ilgtermiņa risinājumi Latvijas ainavu politikai ir izvirzīti stratēģijā „Latvija 2030”[[1]](#footnote-1), kurā ir noteikts, ka, lai saglabātu Latvijai tipiskās unikālās dabas un kultūrvēsturiskās ainavas, kas veido priekšnoteikumus iedzīvotāju dzīves vides kvalitātei, ir:

1. jānodrošina valsts atbalsts daudzfunkcionālām un produktīvām lauku teritorijām, kultūrainavas saglabāšanai un veidošanai;
2. jānosaka Latvijai tipiskās un unikālās ainavas, jāveic to inventarizācija un jāizstrādā priekšlikumi ainavu apsaimniekošanai un procesu monitoringam;
3. jāizglīto un jāiesaista sabiedrība ainavu apsaimniekošanā;
4. teritorijas plānojumos jānosaka prasības un nosacījumi, kas paredz ainaviski nozīmīgu vietu aizsardzību.

Izcili dabas un kultūrvēsturisko teritoriju areāli ir iekļauti “Latvija 2030” telpiskajā perspektīvā (1.attēls)

1.attēls

**“Latvija 2030” telpiskā perspektīva**

****

Vidēja termiņa rīcības stratēģijas „Latvija 2030” īstenošanai ainavu jomā ir iekļautas pamatnostādnēs. Tajās izvirzīts Latvijas ainavu politikas mērķis: “Daudzfunkcionālas un kvalitatīvas ainavas, kas visā Latvijā uzlabo cilvēku dzīves kvalitāti, veicina vietu, reģionu un valsts ekonomisko aktivitāti un atpazīstamību, kā bioloģisko daudzveidību” un trīs apakšmērķi politikas mērķa īstenošanai:

1. Īstenotas NAP 2020 un topošajos ZM[[2]](#footnote-2), KM[[3]](#footnote-3), VARAM[[4]](#footnote-4) politikas plānošanas dokumentos noteiktās rīcības ainavu kvalitātes uzlabošanai;
2. Efektīva ainavu pārvaldība, kas vērsta uz lauku un urbāno ainavu plānošanu, labu sadarbību publiskās pārvaldes, izglītības, pētniecisko un saimniecisko institūciju un sabiedrības starpā, kā arī ainavu politikas integrēšanu visu līmeņu teritorijas attīstības plānošanā;
3. Par ainavu jautājumiem informēta un zinoša sabiedrība, kompetenti ainavu pārvaldības speciālisti un pētnieki.

# Pamatnostādņu īstenošana

Pamatnostādņu īstenošana notiek trīs rīcības virzienos, kas ir noteikti atbilstoši ainavu politikas apakšmērķiem:

1. NAP2020 un citos politikas plānošanas dokumentos noteikto rīcību īstenošana, kas vērstas uz ainavu kvalitātes uzlabošanu;
2. Ainavu pārvaldības uzlabošana;
3. Izpratnes un zināšanu par ainavām veidošana, ainavu pārvaldības speciālistu apmācības un pētniecības uzlabošana.

## 1.1.NAP2020 un citos politikas plānošanas dokumentos noteikto rīcību īstenošana, kas vērstas uz ainavu kvalitātes uzlabošanu

NAP 2020 un citos politikas plānošanas dokumentos noteikto rīcību, kas vērstas uz ainavu kvalitātes uzlabošanu, īstenošana notiek atbilstoši šajos dokumentos noteiktajām prioritātēm un termiņiem, fokusējoties uz NAP 2020 rīcības virzienā "Dabas un kultūras kapitāla ilgtspējīga apsaimniekošana" definēto uzstādījumu īstenošanu. Lai īstenotu attiecīgo NAP 2020 mērķi, kā arī Reģionālās politikas pamatnostādnēs 2013.–2019. gadam, Vides politikas pamatnostādnēs 2014.–2020. gadam, Piekrastes telpiskās attīstības pamtnostādnēs 2011.-2017.gadam un Kultūrpolitikas pamatnostādnēs „Radošā Latvija” 2014.-2020. gadam noteiktās prioritātes, ES struktūrfondu un Kohēzijas fonda 2014.–2020. gada plānošanas perioda darbības programmā "Izaugsme un nodarbinātība” ir noteikti šādi specifiskie atbalsta mērķi:

* 5.4.1. SAM “Saglabāt un atjaunot bioloģisko daudzveidību un aizsargāt ekosistēmas”;
* 5.5.1. SAM “Veicināt reģionālo attīstību, sekmējot starptautiski nozīmīga kultūras un dabas mantojuma un ar to saistīto pakalpojumu ilgtspējīgu attīstību”;
* 5.6.1.SAM: “Veicināt Rīgas pilsētas revitalizāciju, vides kvalitātes uzlabošanos, nodrošinot teritorijas efektīvu sociālekonomisko izmantošanu”;
* 5.6.2.SAM: “Veicināt teritoriju revitalizāciju, reģenerējot degradētās teritorijas atbilstoši pašvaldību integrētajām attīstības programmām”.

Savukārt lauksaimniecības un mežaimniecības teritorijās ilgtspējīgu ainavu attīstību nodrošina pasākumi atbilstoši LAP 2014-2020[[5]](#footnote-5)[3]. Agrovides un Natura 2000 atbalsts Latvijā tika ieviests jau iepriekšējos programmēšanas periodos, sākot no 2004.gada. Dažas ieviestās aktivitātes tiek īstenotas arī pašlaik, pārstrukturizējot iepriekšējos nosacījumus ar mērķi paaugstināt atbalsta efektivitāti vides politikas mērķu sasniegšanā. 2014. gads visās dalībvalstīs tika noteikts kā pārejas posms starp diviem plānošanas periodiem: *Natura 2000* atbalsta pasākumiem lauksaimniecības zemju un meža zemju platībām tika izmantots vēl iepriekšēja perioda finansējums, taču pārējo 2014. gada platībmaksājumu iesniegumu administrēšana tika paredzēts no jaunā LAP 2014.-2020., papildus nodrošinot, ka pašas saistības visiem tiek uzņemtas pēc tā brīža spēkā esošā LAP 2007.-2013 pamatnosacījumiem.

LAP 2014-2020 ieguldījums ainavu kvalitātes jomā ir saistīts ar prioritāro mērķu virzienu 4A, kas ir vērsts uz “bioloģiskās daudzveidības saglabāšanu, atjaunošanu un palielināšanu, ietverot *Natura 2000* teritorijas, teritorijas ar dabas u.c. ierobežojumiem, bioloģiski vērtīgas lauksaimniecības sistēmas, un Eiropas nozīmes ainavu statusa saglabāšanu”, paredzot vairākus pasākumus.

Viens no galvenajiem ir pasākums M10 “Agrovide un klimats”, kura mērķis ir saglabāt bioloģisko daudzveidību, nepieļaut lauku ainavas degradāciju, nodrošināt vides resursu ilgtspējīgu izmantošanu, izmantojot vidi saudzējošas lauksaimniecības metodes, vienlaikus samazinot piesārņojumu virszemes un pazemes ūdeņos un gaisā, kā arī saglabājot augsnē augu barības vielas un samazinot erozijas procesus lauksaimniecībā izmantojamās zemēs.[[6]](#footnote-6) Šī pasākuma būtiskākā aktivitāte ar 100% ieguldījumu 4A mērķu virzienā ir M10.1.1. „Bioloģiskās daudzveidības uzturēšana zālājos”, kurai uz visu plānošanas periodu kopumā paredzētais pieejamais finansējums ir **31 302 670 eiro** apmērā. Šīs aktivitātes mērķteritorija ir tādi ilggadīgie zālāji, kas atzīti par bioloģiski vērtīgu zālāju (BVZ) vai ES nozīmes zālāju biotopu, kuri atrodas gan *Natura 2000* teritorijās, gan ārpus tām. Kopš 2013. gada Latvijā notiek visu zālāju biotopu kvalitātes pārvērtēšana un to atbilstības noteikšanas Eiropas Savienības nozīmes zālāju biotopu kritērijiem, ko plānots paveikt līdz 2020.gadam. Rezultātā sagaidāma jauna kartogrāfiska informācija par kvalitatīvākajiem zālāju biotopiem un to izplatību Latvijā.

Kā otrais svarīgais pasākums ir minams M12 “Natura 2000 un Ūdens pamatdirektīvas maksājumi”, kam šajā plānošanas periodā atvēlēts **24 093 714 eiro.** Šis pasākums nodrošina, ka mežsaimnieciskās darbības ierobežojumu dēļ tiek kompensēti neiegūtie ieņēmumi teritorijās, kas sekmē direktīvu 92/43/EEK un 2009/147/EK prasību īstenošanu, veicina meža īpašnieku un apsaimniekotāju interesi par dabas vērtību saglabāšanu un sekmē labvēlīgus nosacījumus īpaši aizsargājamo biotopu un sugu attīstībai.

Lauku teritoriju, tostarp ainavu saglabāšanu un kopšanu veicina arī Eiropas lauksaimniecības fonds lauku attīstībai, kas papildina citus Kopējās lauksaimniecības politikas instrumentus. Daļa no ELFLA ieguldījumiem tiek novirzīti, īstenojot *LEADER*  pieeju, kas veicina sabiedrībai nozīmīgu projektu attīstību. Pārskata periodā ar ELFLA atbalstu īstenoti tādi ainaviski projekti, kā piemēram, Rojas upes brīvdabas taka, kuršu vikingu apmetne Grobiņā, Ropažu viduslaiku pilsdrupu pieejamības nodrošināšana.

Pārskata periodā ir sagatavots normatīvais regulējums visu iepriekšminēto SAM un LAP 2014-2020 ieviešanai un uzsākta projektu iesniegumu iesniegšana Centrālājā finanšu un līgumu aģentūrā atklātas vai ierobežotas projektu atlases veidā[[7]](#footnote-7), kā arī pieteikumu iesniegšana Lauku atbalsta dienestā[[8]](#footnote-8).

## 1.2.Ainavu pārvaldības uzlabošana

Viens no nozīmīgākajiem uzdevumiem ainavu pārvaldības uzlabošanā ir ainavu plānošanas[[9]](#footnote-9) integrēšana visu līmeņu teritorijas attīstības plānošanas dokumentos, kas ietver:

* ainaviski vērtīgu un citu īpašu teritoriju identificēšanu un attēlošanu kartogrāfiskajā materiālā un nosacījumu noteikšanu šādu teritoriju izmantošanai;
* konkrētu pasākumu plānošanu un īstenošanu identificēto teritoriju saglabāšanai un attīstīšanai.

*Ainaviski vērtīgu un citu īpašu teritoriju identificēšana un attēlošana kartogrāfiskajā materiālā, nosacījumi šādu teritoriju izmantošanai*

**Nacionālā līmenī** pārskata periodā Teritorijas attīstības plānošanas informācijas sistēmas (TAPIS)[[10]](#footnote-10) ietvaros ir izveidots formāls atbalsts vietējā līmenī identificēto ainaviski vērtīgo teritoriju un citu teritoriju ar īpašiem notiekumiem attēlošanai. TAPIS sistēmā ir paredzēta ainaviski vērtīgu un citu teritoriju ar īpašiem noteikumiem iekļaušana atbilstoši MK 30.04.2013. noteikumu Nr.240 “Vispārīgie teritorijas plānošanas, izmantošanas un apbūves noteikumi”[[11]](#footnote-11) 234.4.apakšpunktam un 1.pielikumam, kurā noteikti vienoti apzīmējumi ainaviski vērtīgo teritoriju un citu teritoriju ar īpašiem noteikumiem apzīmēšanai.

**Reģionālā līmenī** ainaviski vērtīgās teritorijas ir identificētas plānošanas reģionu IAS:

* Kurzemes PR IAS[[12]](#footnote-12) ir parādītas dabas un ainaviski vērtīgās teritorijas, kas ietver piekrastes kāpu kompleksus, ezeraines, pauguraines, jūras senkrastu un stāvkrastus, kā arī nozīmīgāko upju ielejas;
* Latgales PR, sekojot Eiropas ainavu konvencijā paustajām idejām, izdalītas ainavas ar īpašu nozīmi kopējā ainavu struktūrā: Daugavas ieleja, Lubāna ieplaka, Latgales augstienes nogāzes un piekļautie vaļņi; Viduslatgales ezeraines, Ziemeļlatgales ainavu josla no Viļakas līdz Kārsavai un ainaviskie ceļi[[13]](#footnote-13);
* Rīgas plānošanas reģiona IAS[[14]](#footnote-14) kā reģiona kultūrvēsturiskās vietas ar nacionālu vai starptautisku vērtību akcentētas Gaujas senleja, Abavas senleja, Rīgas centrs, Jūrmalas centrs, Lielupes un jūras piekrastes teritorijas;
* Vidzemes PR IAS[[15]](#footnote-15) reģiona telpiskās attīstības perspektīvā noteiktas šādas dabas, kultūrvēsturiskā un ainaviski nozīmīgas teritorijas: Gaujas senlejas telpa, Vecpiebalgas augstienes telpa, Salacas- Burtnieku telpa, Lubānas-Aiviekstes telpa, Vidzemes īpašās pierobežas teritorijas;
* Zemgales PR IAS[[16]](#footnote-16) kā reģionālas nozīmes nozīmes ainaviski vērtīgas teritorijas identificētas Dobeles -Tērvetes telpa, Rundāles - Bauskas telpa, Sēlijas - Daugavas telpa, Lielupes palienes un Ķemeru nacionālā parka telpa, Teiču dabas rezervāta telpa. Vairāku PR IAS ir iekļautas arī vadlīnijas ainavu plānošanai vietējā līmenī.

**Vietējā līmenī** ainavu plānošanas aspekti ir iekļauti pilsētu un novadu IAS un teritorijas plānojumos. Piemēram, Daugavpils novada IAS 2015.-2030. gadam attēlotas ainaviski vērtīgās teritorijas un ainaviskie ceļi (2.attēls).

2.attēls

**Daugavpils novada ainaviski vērtīgās teritorijas**



Vairākas pašvaldības, piemēram, Grobiņas[[17]](#footnote-17) un Babītes novadi[[18]](#footnote-18) ir izstrādājuši tematiskos plānojumus, kas kalpo par pamatu teritorijas plānojumu risinājumu izstrādei. Daļa pašvaldību nosacījumus, kas vērsti uz ainavu sagalabāšanu, ir noteikušas TIAN. Piemēram, Rundāles novada TIAN[[19]](#footnote-19) ir noteikts, ka ir aizliegta kokaugu stādīšana, kas aizsedz atklātos skatus no skatupunktiem uz kultūrvēsturiskajiem objektiem.

Veicot analīzi par ainavu aspektu iekļaušanu pašvaldību publiski pieejamajos teritorijas attīstības plānošanas dokumentos, var secināt, ka lielākajā daļā pašvaldību teritorijas attīstības plānošanas dokumentu ir iekļauti ainavu saglabāšanas un ainavu plānošanas aspekti:

gandrīz visu vietējo pašvaldību IAS (ap 90%) ir definēts ietvars ainavu saglabāšanai, reizēm ietverot konkrētas valdīnijas vai uzdevumus ainavu novērtēšanai, plānošanai, saglabāšanai un attīstībai. Ainavu vērtības ir aprakstītas aptuveni 80 % pašvaldību IAS, bet telpiski parādītas tās ir aptuveni 70% pašvaldību IAS. Vērojama tendence, ka Rīgas PR pašvaldību IAS ainaviski vērtīgās teritorijas ir izdalītas retāk nekā kā vidēji visu Latvijas pašvaldību IAS. Tas ir skaidrojams ar intensīvāku un aktīvāku teritorijas izmantošanu Rīgas tuvumā un pašvaldību vēlmi mazināt potenciālos ierobežojumus, kas varētu būt saistīti ar ainaviski vērtīgo teritoriju izmantošanu un apbūvi;

vairāk kā 90% teritorijas plānojumu TIAN ir iekļauti nosacījumi ainavu saglabāšanai un gandrīz 50% teritorijas plānojumu ir telpiski noteiktas vērtīgo vai īpašo ainavu teritorijas;

visās pašvaldību attīstības programmās ir iekļauti ainavu kopšanas, saglabāšanas un attīstības uzdevumi vai pasākumi. Attīstības programmu rīcības programmās ainavu saglabāšana vai attīstība netiek minēta tieši, tomēr ir iekļauti ainavu saglabāšanu un attīstību veicinoši uzdevumi un pasākumi, piemēram, labiekārtošana, degradēto teritoriju revitalizācija, aianavu arhitekta štata vietas izveide.

Detālāka informācija par esošo situāciju ainavu plānošanas jomā pašvaldībās ir iekļauta VARAM sagatavotajā elektroniskajā materiālā “Pārskats par ainavu plānošanas aspektiem pašvaldību teritorijas attīstības plānošanas dokumentos”[[20]](#footnote-20).

*Pasākumi ainaviski vērtīgu teritoriju un teritoriju ar īpašiem noteikumiem saglabāšanai un attīstīšanai*

Lai gan īpaša programma ainaviski vērtīgo teritoriju atbalstam nav izstrādāta, atsevišķas darbības, kas vērstas uz ainavu kvalitātes saglabāšanu un uzlabošanu, var pretendēt uz specifisko atbalstu 5.4.1.SAM, 5.5.1.SAM., 5.6.1.SAM un 5.6.2.SAM ietvaros. Ņemot vērā katra SAM ieviešanas dokumentos noteiktās atbalstāmās darbības un atbalsta saņēmēju loku, valsts institūcijas, pašvaldības vai citi nekustamā īpašuma īpašnieki, turētāji vai valdītāji var sagatavot projektu pieteikumus, lai piesaistītu specifisko atbalstu, kas noteikts ES struktūrfondu un Kohēzijas fonda 2014.–2020. gada plānošanas perioda darbības programmas "Izaugsme un nodarbinātība” SAM ieviešanas dokumentos:

-5.4.1.SAM ietvaros pašvaldības var pieteikties uz atbalstu infrastruktūras pilnveidošanai Natura 2000 teritorijās atbilstoši to dabas aizsardzības plāniem;

- 5.5.1.SAM ietvaros pašvaldības un pašvaldību iestādes var pretendēt uz atbalstu nozīmīgu kultūras un dabas mantojuma objektu un saistītās infrastruktūras atjaunošanai, pārbūvei un restaurācijai;

-5.6.1.SAM ietvaros paredzēts atbalsts nozīmīgu sabiedrisko objektu un degradēto teritoriju revitalizēšanai Rīgas pilsētā;

- 5.6.2.SAM ietvaros tiks sniegts atbalsts nacionālas un reģionālas nozīmes attīstības centru pašvaldību, pašvaldību iestāžu un pašvaldību kapitālsabiedrību projektiem, kas vērsti uz pilsētvides revitalizācijas veicināšanu, kā arī rūpniecisko teritoriju un citu uzņēmējdarbībai plānoto vai izmantoto degradēto teritoriju atjaunošanu.

Vietējā līmenī vairākas pašvaldības ir definējušas un savā administratīvajā teritorijā identificējušas degradētus objektus, kuru sakopšanas prasības, kā arī atbalsta noteikumi ir noteikti pašvaldību saistošajos noteikumos. Piemēram, Rīgas pilsēta veic degradēto objektu apsekošanu, ir izveidojusi degradēto objektu sarakstu, degradētajiem objektiem piemēro paaugstinātu nekustamā īpašuma nodokļa likmi un regulāri izvirza prasības īpašniekiem, tai skaitā par degradēto objektu nojaukšanu.

## 1.3.Izpratnes un zināšanu par ainavām veidošana, ainavu pārvaldības speciālistu apmācības un pētniecības uzlabošana

Lai veidotu Konvencijai atbilstošu sabiedrības izpratni par ainavām, pārskata periodā tika popularizēti labie darbi un rīcības ainavu saglabāšanas, kopšanas un pētniecības jomā, piemēram, Eiropas Padomes Ainavu balva, Eiropas kultūras mantojuma dienas, dažādi semināri un citi publiski pasākumi:

* 2014.gadā Eiropas Padomes ainavu balvas nacionālajai atlasei pieteicās 4 pretendenti un augstāko novērtējumu saņēma Kuldīgas novada projekts “Kuldīga, pilsēta Ventas ielejā – unikālās ainavas saglabāšananākamajām paaudzēm”, kas Latviju pārstāvēja Eiropas līmenī. 2016.gadā Latvijas nacionālajā Ainavu balvas atlasē piedalījās 8 projekti un Eiropas Padomes Ainavu balvas finālam Eiropas līmenī tika izvirzīts Daugavpils pilsētas projekts “Daugavpils cietokšņa reģenerācija”. Abu nacionālo atlašu noslēgumā VARAM organizēja publiskus seminārus [[21]](#footnote-21), kuros visi nacionālās atlases dalībnieki prezentēja savus pieteikumus;
* 2015.gada septembrī VARAM organizēja Baltijas ainavu forumu, kurā piedalījās dalībnieki no 8 valstīm[[22]](#footnote-22);
* Eiropas kultūras mantojuma dienu ”Kultūrvēsturiskā ainava Latvijā” ietvaros, kuras 2016. gadā no 9. līdz 12. septembrim organizēja VKPAI, notika pasākumi, ekskursijas, radošās darbnīcas, semināri 56 vietās visā Latvijā. Lai izceltu vietu vērtības, sagatavotas prezentācijas, referāti, planšetes, izstādes un izglītojošas spēles, kā arī ir izdots buklets „Eiropas kultūras mantojuma dienas 2016”, kur Kultūrvēsturiskā ainava Latvijā. Sadarbībā ar Turaidas muzejrezervātu un Francijas institūtu Latvijā VKPAI organizēja semināru “Kultūrvēsturiskā ainava Latvijā”, kura rezolūcija piedāvā pamatnostādnes kultūrainavas kvalitātes nodrošināšanai[[23]](#footnote-23);
* aktivitātes sabiedrības izpratnes par ainavu vērtībām veicināšanai ir īstenotas arī dažādu projektu ietvaros. Piemēram, Vidzemes plānošanas reģions īstenoja projektu "Vēsturiskās vērtības un ar tām saistītās ainavas" (HISTCAPE)[[24]](#footnote-24), DAP īstenoja projektu Latvijas īpaši aizsargājamo dabas teritoriju integrācija teritorijas plānojumā[[25]](#footnote-25), kuru ietvaros notika vairāki semināri. Savukārt LAAB īstenoja projektu “Pagalmu renesanse”[[26]](#footnote-26), kurā kopā ar iedzīvotājiem sagatavoja koncepcijas 14 Rīgas pilsētas pagalmu atjaunošanai;
* uzsākot gatavošanos Latvijas valsts simtgadei, 2016.gadā tika sagatavota virkne pieteikumu projektiem, kas vērsti uz ainavu vērtību popularizēšanu dažādās sabiedrības mērķgrupās. Šo projektu īstenošana 2017., 2018.gadā tiek atbalstīta no valsts budžeta[[27]](#footnote-27), kā arī Latvijas vides aizsardzības fonda;
* lai pilnveidotu ainavu jomā iesaistīto speciālistu zināšanas, pārskata periodā LAAB un LLU ir īstenojusi vairākas aktivitātes speciālistu kvalifikācijas celšanai. Piemēram, projekta “Ainavu arhitektu patstāvīgās profesionālās attīstības Leonardo da Vinči apmaiņas programma Baltijas jūras reģionā"[[28]](#footnote-28) ietvaros notika vairāki semināri ar ārvalstu lektoru līdzdalību, kā arī pieredzes braucieni uz Vāciju. Savukārt apmācību ciklā "Klimata pārmaiņu cikli lauku teritorijā” pašvaldību darbiniekiem notika seminārs par ainavu plānošanu[[29]](#footnote-29);
* lai vienkopus būtu pieejama informācija par Latvijas pašvaldību pieredzi ainavu aspektu iekļaušanā teritorijas attīstības plānošanas dokumentos, VARAM ir apkopojusi publiski pieejamo informāciju no pašvaldību attīstības plānošanas dokumentiem un sagatavojusi informatīvu materiālu “Pārskats par ainavu plānošanas aspektiem pašvaldību teritorijas attīstības plānošanas dokumentos”, kas elektroniskis ir pieejams visiem interesentiem [[30]](#footnote-30);
* LU ikgadējās zinātniskajās konferencēs ar prezentācijām par ainavu pētniecību un plānošanu piedalās arī citu augstskolu studenti, mācību spēki, pētnieki, kā arī VARAM un pašvaldību pārstāvji;
* pārskata periodā aizstāvēta virkne promocijas darbu ainavu pētniecības jomā, piemēram, „Izmaiņas Latvijas piekrastes ainavā 20.-21.gadsimta mijā un mūsdienu izaicinājumi” (autors Kristīna Veidemane), “Lauksaimniecības zemju aizaugšanas ainavu ekoloģiskie un sociālie aspekti” (autors Anda Ruskule), “Latgales divnamu ainava” (autors Madara Markova), “Baltijas jūras piekarstes ainavu identitāte Latvijā” (autors Natālija Ņitavska), “Ūdensdzirnavu un mazo HES ainavas Latvijā” (autors Lilita Zeltiņa), “Meža nozares rīcības politikas ietekme uz meža ainavu struktūru Ziemeļvidzemes biosfēras rezervātā“ (autors Zigmārs Rendenieks).

# Politikas rezultatīvo rādītāju izpilde

Pārskata periodā:

- ir uzsāktas rīcības, lai virzītos uz politikas 1.[[31]](#footnote-31) un 2.[[32]](#footnote-32) rādītāja sasniegšanu. Saskaņā ar pamatnostādņu 7.nodaļas tabulu konkrētas rādītāju saniedzamās vērtības ir noteiktas 2019. gadam. Līdz ar to minēto rādītāju izpildes rezultāti ir jāvērtē ex-post novērtējumā un 1. un 2. rādītāja īstenošana pārskata periodā vērtēta netiek;

- notiek mērķtiecīgs darbs, lai nodrošinātu 3.apakšmērķa politikas rezultāta rādītāja “Uzlabota sabiedrības informētība un speciālistu zināšanas par ainavām” sasniegšanu, fokusējoties uz darbības rādītāju “Sagatavoti jauni informatīvie un izglītojošie materiāli” un “Iesniegti pieteikumi Eiropas Ainavu balvai” izpildi.

Darbības rādītājs “Sagatavoti jauni informatīvie un izglītojošie materiāli” ir pārsniegts, jo ir sagatavoti trīs informatīvie materiāli[[33]](#footnote-33). Savukārt darbības rādītājs “Iesniegti pieteikumi Eiropas Ainavu balvai” ir ievērojami pārsniegts, jo plānoto 3 pieteikumu vietā 2016.gadā uz Eiropas Ainavu balvas Latvijas nacionālo atlasi tika iesniegti 8 pieteikumi.

# 3.Kopsavilkums

Pārskats par pamatnostādņu Rīcības plānojumā noteikto uzdevumu un galveno pasākumu īstenošanu ietverts tabulā.

*Tabula*

Ainavu politikas pamatnostādņu 2013.-2019.gadam Rīcības plāna īstenošana

|  |  |  |  |  |
| --- | --- | --- | --- | --- |
| **Pamatnostādnēs definētais politikas mērķis** | **Daudzfunkcionālas un kvalitatīvas ainavas, kas visā Latvijā uzlabo cilvēku dzīves kvalitāti, veicina vietu, reģionu un valsts ekonomisko aktivitāti un atpazīstamību, kā arī nodrošina bioloģisko daudzveidību** | | | |
| **Uzdevumi un galvenie pasākumi** | **Plānotie izpildes termiņi** | **Atbildīgās un iesaistītās institūcijas** | | **Informācija par izpildi** |
| **Rīcības virziens** | **1.** **NAP2020 un citos politikas plānošanas dokumentos noteikto rīcību īstenošana, kas vērstas uz ainavu kvalitātes uzlabošanu** | | | |
|  | 2019.g.  2.pusg. | VARAM, KM, ZM, | | **Tiek pildīts atbilstoši plānošanas dokumentos noteiktajam** |
| **Rīcības virziens** | **2.Ainavu pārvaldības uzlabošana** | | | |
| **Uzdevumi un galvenie pasākumi izvirzītā mērķa sasniegšanai** | **Izpildes termiņi** | | **Atbildīgās un iesaistītās institūcijas** | **Informācija par izpildi** |
| 2.1.Sagatavot priekšlikumus normatīvajam regulējumam par ĪADT dabas aizsardzības plānu izstrādi, precizējot prasības ainavu novērtējumam. | 2014.g.1.pusg. | | VARAM | **Izpildīts daļēji,**  *ir uzsākta jaunu MK noteikumu sagatavošana par ĪADT dabas aizsardzības plānu izstrādi, kas jāpabeidz līdz 2017.gada beigām* |
| 2.2. Atbalstīt dabas aizsardzības plānu izstrādi daudzfunkcionālām ĪADT, ietverot tajos ainavu novērtējumu, ainavu kvalitātes mērķus un pasākumus to sasniegšanai. | No 2014.g.2.pusg. | | VARAM | **Izpildīts,**  *izstrādāti 6 dabas aizsardzības plāni daudzfunkcionālām ĪADT[[34]](#footnote-34), tajos ietverot ainavu novērtējumu* |
| 2.3. Sagatavot priekšlikumus normatīvajam regulējumam par nacionālas nozīmes ainaviski vērtīgu teritoriju noteikšanu. | 2014.g. 2.pusg. | | VARAM | **Izpildīts daļēji,**  *sagatavots nolikuma projekts par Latvijas ainavu dārgumu identificēšanu Latvijas valsts simtgades pasākuma “Reģionu dienu” ietvaros* |
| 2.4.Sagatavot citu valstu biosfēras rezervātu pārvaldības pieredzes izvērtējumu un priekšlikumu par ZBR pārvaldības uzlabošanu. | 2015.g.2.pusg. | | VARAM | **Izpildīts daļēji,**  *2017.gadā tiks uzsākta ZBR attīstības stratēģijas iztrāde, ko koordinēs Dabas aizsardzības pārvalde* |
| 2.5. Sagatavot priekšlikumus ainavu monitoringa koncepcijai, ņemot vērā indikatorus, kuri ir nepieciešami pārskatu sniegšanai Eiropas Vides aģentūrai un TAPIS nosacījumus. | 2016.g.2.pusg. | | VARAM, Plānošanas reģioni | **Nav izpildīts,**  *šāda monitoringa koncepcija nav nepieciešama, jo attiecībā uz Eiropas Vides aģentūras noteikto indikatoru “Land take” Latvija atskaitās, izmantojot Zemes seguma kartēšanas (CORINE Land Cover) datus[[35]](#footnote-35), kurus gatavo Latvijas Ģeotelpiskās informācijas aģentūra* |
| 2.6.Sagatavot priekšlikumus par atbalsta instrumentiem, kas nepieciešami degradēto teritoriju revitalizēšanai vai renaturalizēšanai. | 2017.g.1.pusg | | VARAM | **Izpildīts,**  *atbalsts degradēto teritoriju revitalizācijai pieejams ES struktūrfondu un Kohēzijas fonda 2014.–2020. gada plānošanas perioda darbības programmas  "Izaugsme un nodarbinātība”*  *5.6.1.SAM [[36]](#footnote-36) un 5.6.2.SAM[[37]](#footnote-37)* |
| 2.7. Novērtēt ainavas nacionālajā līmenī, izdalot nacionālas nozīmes ainaviski vērtīgas teritorijas gan lauku, gan urbānajā telpā. | 2017.g.1.pusg. | | VARAM Plānošanas reģioni, KM | **Nav attiecināms uz pārskata periodu** |
| 2.8. Sagatavot elektronisku Latvijas ainavu atlantu vektordatu formātā, tajā ietverot nacionālajā līmenī novērtētās ainavas. | 2018.g.2.pusg. | | VARAM | **Nav attiecināms uz pārskata periodu** |
| 2.9. Konkrētām nacionālas nozīmes ainaviski vērtīgajām teritorijām izstrādāt integrētas vadlīnijas to attīstībai un plānošanai. | 2019.g.2.pusg. | | VARAM, Plānošanas reģioni | **Nav attiecināms uz pārskata periodu** |
| 2.10. Sagatavot priekšlikumus MK 2005.gada 22.novembra noteikumu Nr.888 „Par aizsargājamām alejām” ietvertā aizsargājamo aleju saraksta precizēšanai. | 2019.g.2.pusg. | | VARAM Vietējās pašvaldības | **Nav attiecināms uz pārskata periodu** |
| **Rīcības virziens** | **3. Izpratnes un zināšanu par ainavām veidošana, ainavu pārvaldības speciālistu apmācības un pētniecības uzlabošana.** | | | |
| **Uzdevumi un galvenie pasākumi izvirzītā mērķa sasniegšanai** | **Izpildes termiņi** | | **Atbildīgās un iesaistītās institūcijas** | **Informācija par izpildi** |
| 3.1. Tīmekļa vietnē regulāri publicēt informāciju par starptautiska un nacionāla mēroga godalgām, kuras veicina ainavu attīstību, tostarp Eiropas Ainavu balvu, un nodrošināt pretendentu atlasi tās konkursiem. | No 2013.g. 2.pusg. | | VARAM,  ZM, KM, IZM | **Izpildīts,**  *VARAM tīmekļa vietnē izveidota sadaļa par Eiropas Ainavu balvu:*  [*http://www.varam.gov.lv/lat/darbibas\_veidi/tap/ain\_pol/eiropas\_padomes\_ainavu\_balva/?doc=18320*](http://www.varam.gov.lv/lat/darbibas_veidi/tap/ain_pol/eiropas_padomes_ainavu_balva/?doc=18320)  *Latvijas pretendenti Eiropas Ainavu balvai noteikti nacionālajās atlasēs 2014. un 2016.gados* |
| 3.2. Atbalstīt dažādu studiju kursu, kā arī tālākizglītības programmu izveidošanu, lai ainavu pārvaldības speciālistiem nodrošinātu kompleksu un pēctecīgu izglītību. | No 2013.g.2.pusg. | | VARAM | **Izpildīts daļēji,**  *īstenojot projektu**“Ainavu arhitektu patstāvīgās profesionālās attīstības Leonardo da Vinči apmaiņas programma Baltijas jūras reģionā”[[38]](#footnote-38)* |
| 3.3. Sagatavot priekšlikumu valsts pētījumu programmai 2014.-2020. gadam, lai pētījumus ainavu jomā iekļautu tās mērķos. | 2013.g.2.pusg. | | VARAM, IZM | **Izpildīts daļēji,**  *sadarbībā ar LLU 2013.gadā tika sagatavots priekšlikums par ainavu pētījumu iekļaušanu valsts pētījumu programmas prioritātēs, kas netika atbalstīts* |
| 3.4. Pilnveidot VARAM tīmekļa vietnes sadaļu par ainavu politiku, ietverot tajā saites uz citu ainavu politikas īstenošanā iesaistītu institūciju tīmekļa vietnēm un ainavu jomā veikto pētījumu un projektu sarakstu. | 2014.g.1.pusg. | | VARAM, ZM, KM, IZM | **Izpildīts,**  *ainavu jomā aktuālo un pārskata periodā īstenoto projektu saraksts ar atbildīgo institūciju saitēm pieejams* [*http://www.varam.gov.lv/lat/darbibas\_veidi/tap/ain\_pol/?doc=12902*](http://www.varam.gov.lv/lat/darbibas_veidi/tap/ain_pol/?doc=12902) |
| 3.5. Ņemot vērā pieredzi Latvijā, sagatavot bukletu elektroniskā formā par Eiropas Padomes un Latvijas ainavu politiku, uzverot ainavu plānošanu un organizēt pasākumus tā popularizēšanai. | 2014.g.2.pusg. | | VARAM | **Izpildīts,**  *buklets elektroniskā formā par Eiropas Padomes un Latvijas ainavu politiku pieejams* [*http://www.varam.gov.lv/lat/darbibas\_veidi/tap/ain\_pol/?doc=12902*](http://www.varam.gov.lv/lat/darbibas_veidi/tap/ain_pol/?doc=12902) |
| 3.6.Sagatavot priekšlikumus par ainaviski vērtīgu teritoriju iekļaušanu Latvijas Kultūras kanonā. | 2015.g.2.pusg. | | VARAM,  KM | **Izpildīts daļēji,**  *sagatavots nolikuma projekts par Latvijas ainavu dārgumu identificēšanu Latvijas valsts simtgades pasākuma “Reģionu dienu” ietvaros, kas būs pamats diskusijām, kurās 2018.gadā tiks apspriesti un izvirzīti priekšlikumi par ainaviski vērtīgu teritoriju iekļaušanu Latvijas Kultūras kanonā* |
| 3.7. Izstrādāt metodiskas vadlīnijas par ainavu plānošanu reģionālajā un vietējā līmenī, ietverot tajās izvērstu terminu skaidrojumu un Latvijas galveno ainavu tipu raksturojumu. | 2016.g.2.pusg. | | VARAM,  Plānošanas reģioni | **Izpildīts daļēji,**  *veikta analīze par situāciju ainavu plānošanas jomā pašvadībās, sagatavojot elektronisku materiālu “Pārskats par ainavu plānošanas aspektiem pašvaldību teritorijas attīstības plānošanas dokumentos”, kas pieejams* [*http://www.varam.gov.lv/lat/darbibas\_veidi/tap/ain\_pol/?doc=12902*](http://www.varam.gov.lv/lat/darbibas_veidi/tap/ain_pol/?doc=12902)  *2017.gadā tiks sagatavots projekta pieteikums Latvijas Vides aizsardzības fondam par metodisku vadlīniju par ainavu plānošanu reģionālajā un vietējā līmenī izstrādi* |
| 3.8.Organizēt seminārus par ainavu pārvaldību un plānošanu, ņemot vērā labās prakses piemērus un ainavu pētījumus. | No 2016.g.2.pusg. | | VARAM,  Plānošanas reģioni | **Izpildīts,**  *VARAM noorganizēti semināri saistībā ar EP Ainavu balvas nacionālo atlasi 2014. un 2016.gadā un starptautisks Baltijas ainavu forums 2015.gadā.*  *LAAB organizēja semināru 2015.gadā. VKPAI 2016.gadā organizēja semināru “Kultūrvēsturiskā ainava Latvijā”.*  *Vidzemes PR organizētajos semināros 2013. un 2015.gadā tika iekļati ainavu pārvaldības un plānošanas jautājumi* |

# Secinājumi

Turpinās darbs pie pamatnostādnēs noteikto uzdevumu īstenošanas, lai virzītos uz ainavu politikas mērķa sasniegšanu:

* no 14 Rīcības plānojuma uzdevumiem, kurus bija plānots īstenot vai uzsākt no 2013.-2016.gadam, ir izpildīti seši uzdevumi, daļēji izpildīti – septiņi uzdevumi. Nav izpildīts viens uzdevums “Sagatavot priekšlikumus ainavu monitoringa koncepcijai, ņemot vērā indikatorus, kuri ir nepieciešami pārskatu sniegšanai Eiropas Vides aģentūrai un TAPIS nosacījumus”. Pašreizējā situācijā šī uzdevuma īstenošana nav lietderīga, jo attiecībā uz Eiropas Vides aģentūras izvirzīto indikatoru “Land take” Latvija atskaitās, izmantojot Zemes seguma kartēšanas (*CORINE Land Cover*) datus, kurus gatavo Latvijas Ģeotelpiskās informācijas aģentūra;
* vairāku uzdevumu izpilde pamatnostādnēs ir paredzēta, piesaistot ārvalstu finanšu palīdzības instrumentus. Taču projektu pieteikumi, kas pārskata periodā tika iesniegti pārrobežu programmās, netika atbalstīti. Atbalstīti netika arī VARAM pieteikumi par atbalstu jaunai politikas iniciatīvai saistībā ar ainavu politikas īstenošanu atbalstu nesaņēma, jo 2015.gada 13.aprīļa sēdē apstiprinātajā Latvijas Stabilitātes programmā 2015.–2018.gadam tika izvirzīti specifiskie fiskālās politikas mērķi, kas nosaka, ka finansējuma pieaugums valsts budžeta iespēju robežās primāri ir jānodrošina aizsardzībai, iekšējai drošībai, veselībai un izglītībai (MK 2015.gada 13.aprīļa sēdes prot.Nr.19, 1.§). Līdz ar to vairāku pamatnostādņu uzdevumu īstenošana ir uzsākta, taču, lai tos īstenotu pilnībā, nepieciešams turpināt finanšu piesaisti dažādu starptautisku projektu ietvaros, kā arī iesniegt projektus atbalstam Latvijas vides aizsardzības fondā;
* pamatnostādnēs noteikto uzdevumu veikšana notiek ciešā sadarbībā ar KM, VKPAI, ZM, DAP un plānošanas reģioniem, piesaistot universitāšu un nevalstisko organizāciju pārstāvjus, piemēram LAAB un Latvijas Pašvaldību savienību. Lai nodrošinātu regulāru sadarbību pamatnostādņu īstenošanā iesaistīto pušu starpā, nepieciešams izveidot pastāvīgu konsultatīvu ainavu ekspertu padomi, par kuras organizēšanu būtu atbildīga VARAM.

Iesniedzējs:

Vides aizsardzības un reģionālās attīstības ministrs K. Gerhards

Vīza: valsts sekretārs R.Muciņš

2017.05.25. 13:47

D. Granta,

67026553, [dace.granta@varam.gov.lv](mailto:dace.granta@varam.gov.lv)

1. LR Saeimā pieņemta 2010.gada 10.jūnijā [↑](#footnote-ref-1)
2. Lauku attīstības programma 2014.- 2020.gadam [↑](#footnote-ref-2)
3. Kultūrpolitikas pamatnostādnes „Radošā Latvija” 2014.-2020. gadam [↑](#footnote-ref-3)
4. Vides politikas pamatnostādnes 2014.-2020.gadam, Reģionālās politikas pamatnostādnes 2014.-2020.gadam [↑](#footnote-ref-4)
5. [3] <https://www.zm.gov.lv/zemkopibas-ministrija/statiskas-lapas/latvijas-lauku-attistibas-programma-2014-2020-gadam?id=10367#jump> [↑](#footnote-ref-5)
6. <https://www.zm.gov.lv/public/ck/files/LAP_2014-2020_istenosanas_zinojums_2014-2015_gads.pdf> 31.lpp [↑](#footnote-ref-6)
7. <http://www.cfla.gov.lv/lv/es-fondi-2014-2020/izsludinatas-atlases> [↑](#footnote-ref-7)
8. <http://www.lad.gov.lv/lv/programmas/> [↑](#footnote-ref-8)
9. Ainavu plānošana nozīmē konsekventi uz tālāku nākotni vērstas darbības, lai uzlabotu, atjaunotu vai radītu jaunas ainavas, Eiropas ainavu konvencija <https://likumi.lv/ta/lv/starptautiskie-ligumi/id/1265> [↑](#footnote-ref-9)
10. <https://tapis.gov.lv/> [↑](#footnote-ref-10)
11. <https://likumi.lv/doc.php?id=256866> [↑](#footnote-ref-11)
12. <http://www.kurzemesregions.lv/userfiles/files/Kurzeme%202030.pdf> [↑](#footnote-ref-12)
13. <http://www.latgale.lv/lv/padome/planosana> [↑](#footnote-ref-13)
14. <http://www.rpr.gov.lv/uploads/filedir/IAS%20un%20AP%20izstrade/IAS%202014-2030/RPR%20IAS%20Projekts_5.sep.pdf> [↑](#footnote-ref-14)
15. <http://www.vidzeme.lv/upload/lv/Attistibas_planosana/Pazinojumi/VPR_IAS_30032015.pdf> [↑](#footnote-ref-15)
16. <http://www.zemgale.lv/index.php?option=com_docman&task=cat_view&gid=99&Itemid=100089> [↑](#footnote-ref-16)
17. Grobiņas novadam izstrādāti 3 ainavu plāni:

    1) Grobiņas novada Ainavu plāns 2014.-2030.gadam

    2) Grobiņas pilsētas ainavu attīstības un pārvaldības plāns

    3) Dubeņu ciema ainavu attīstības un pārvaldības plāns, pieejami: <http://www.grobinasnovads.lv/index.php?option=com_content&view=category&layout=blog&id=210&Itemid=250> [↑](#footnote-ref-17)
18. Babītes novada ainavu struktūras tematiskais plānojums pieejams: <http://www.babite.lv/lv/par-babites-novada-apdzivojuma-strukturas-un-publisko-teritoriju-nodrosinajuma-tematiska-planojuma-apstiprinasanu/> [↑](#footnote-ref-18)
19. Rundāles novada teritorijas plānojuma 2012.-2025. gadam Teritorijas izmantošanas un apbūves noteikumi pieejami: <http://www.rundale.lv/teritorijas-planojums-2012-2025> [↑](#footnote-ref-19)
20. <http://www.varam.gov.lv/lat/darbibas_veidi/tap/ain_pol/?doc=12902> [↑](#footnote-ref-20)
21. <http://www.varam.gov.lv/lat/darbibas_veidi/tap/ain_pol/eiropas_padomes_ainavu_balva/?doc=18320> [↑](#footnote-ref-21)
22. <http://www.varam.gov.lv/lat/darbibas_veidi/tap/ain_pol/?doc=20345> [↑](#footnote-ref-22)
23. <http://mantojums.lv/lv/eiropas-kulturas-mantojuma-dienas/>; <http://mantojums.lv/lv/aktualitates/eiropas-kulturas-mantojuma-dienu-2016-dalibnieki/> [↑](#footnote-ref-23)
24. <http://www.laab.lv/jo15/index.php?option=com_k2&view=item&id=226:4septembr%C4%AB-semin%C4%81rs-%E2%80%9Eainavas-izpratnes-veicin%C4%81%C5%A1ana-t%C4%81s-kvalit%C4%81tes-uzlabo%C5%A1anai%E2%80%9D&Itemid=7&lang=lv> [↑](#footnote-ref-24)
25. <http://integralplan.daba.gov.lv/public/lat/dabas_aizsardzibas_plani/> [↑](#footnote-ref-25)
26. <http://www.riga2014.laab.lv/> [↑](#footnote-ref-26)
27. Atbilstoši Ministru kabineta 2016.gada 13.decembra rīkojumam Nr. 769 “Par Latvijas valsts simtgades pasākumu plāna 2017.–2021. gadam īstenošanai piešķirtā valsts budžeta finansējuma sadalījumu” <https://www.vestnesis.lv/op/2016/246.27>. [↑](#footnote-ref-27)
28. <http://www.laab.lv/jo15/index.php?option=com_k2&view=item&id=316:veiksm%C4%ABgi-nosl%C4%93dzies-starptautisks-projekts&Itemid=7&lang=lv> [↑](#footnote-ref-28)
29. <http://www.laab.lv/jo15/index.php?option=com_k2&view=item&id=319:apm%C4%81c%C4%ABbu-ciklu-valsts-un-pa%C5%A1vald%C4%ABbu-speci%C4%81listiem-klimata-p%C4%81rmai%C5%86u-cikli-lauku-teritorij%C4%81&Itemid=7&lang=lv> [↑](#footnote-ref-29)
30. <http://www.varam.gov.lv/lat/darbibas_veidi/tap/ain_pol/?doc=12902> [↑](#footnote-ref-30)
31. Novērtēts Latvijas ainavu potenciāls, izdalot nacionālas nozīmes ainaviski vērtīgās teritorijas, mērot to ar nacionālajā līmenī novērtētu ainavu platību no valsts platības [↑](#footnote-ref-31)
32. Uzlabota ainavu pārvaldība, mērot to ar izveidotiem jauniem pārvaldības instrumentiem [↑](#footnote-ref-32)
33. VARAM tīmekļa vietnē <http://www.varam.gov.lv/lat/darbibas_veidi/tap/ain_pol/?doc=12902>

    buklets “Īsumā par ainavu politiku” (elektronisks)

    Pārskats par ainavu plānošanas aspektiem pašvaldību teritorijas attīstības plānošanas dokumentos (elektronisks)

    VKPAI izdevums “EIROPAS KULTŪRAS MANTOJUMA DIENAS 2015” (drukāts)

    [↑](#footnote-ref-33)
34. Dabas parkam Daugavas ieleja, kas sagatavots projekta “Īpaši aizsargājamo dabas teritoriju Zemgalē un Ziemeļlietuvā apsaimniekošanas uzlabošana, radot ilgtspējīgu pamatu dabas teritoriju saudzīgai apsaimniekošanai un dabas vērtību saglabāšanai”, kā arī Augšzemes, Veclaicenes, Vecpiebalgas aizsargājamo ainavu apvidiem, Abavas senlejas, Bernātu dabas parkiem, kas izstrādāti projekta “Integralplanning” ietvaros (avots:<http://integralplan.daba.gov.lv/public/lat/dabas_aizsardzibas_plani/> ) [↑](#footnote-ref-34)
35. <http://www.eea.europa.eu/data-and-maps/indicators/land-take-2/assessment-1> [↑](#footnote-ref-35)
36. <https://likumi.lv/ta/id/281473-darbibas-programmas-izaugsme-un-nodarbinatiba-5-6-1-specifiska-atbalsta-merka-veicinat-rigas-pilsetas-revitalizaciju> [↑](#footnote-ref-36)
37. <https://likumi.lv/ta/id/278254-darbibas-programmas-izaugsme-un-nodarbinatiba-5-6-2-specifiska-atbalsta-merka-teritoriju-revitalizacija-regenerejot-degradetas> [↑](#footnote-ref-37)
38. <http://www.laab.lv/jo15/index.php?option=com_k2&view=item&id=316:veiksm%C4%ABgi-nosl%C4%93dzies-starptautisks-projekts&Itemid=7&lang=ru>

    [↑](#footnote-ref-38)